19-я армія (Германская імперыя)

19-я а́рмія () — воінскае аб’яднанне армейскага узроўню Імперскай Германскай Арміі падчас Першай сусветнай вайны. Была сфармавана ў 1918 годзе ў Францыі на базе Паўднёвай арміі. Удзельнічала толькі ў баявых дзеяннях на Заходнем фронце. 

 Гісторыя баявых дзеянняў 

19 армія была адной з трох армій (разам з 17-й і 18-й), якія былі ўтвораныя ў канцы 1917 (пачатку 1918) года з войскаў, якія былі перакінутыя з Усходняга фронту. Яны павінны былі прыняць удзел у Вясновым наступленні Людэндорфа. Германцы адчувалі, што гэта адзіны шанц перамагчы перад тым, як прыбудзе вялікая армія з неабмежаванымі рэсурсамі са ЗША. Яны таксама мелі часовую перавагу над супернікам у 50 дывізій, якія яны змаглі зняць з Усходняга фронту пасля падпісання Брэсцкага міру.

Пад канец вайны ўваходзіла ў склад Групы армій Альбрэхта Вюртэмбергскага.

 Баявы склад на 30 кастрычніка 1918 года 

 XІX корпус (Генерал-лейтэнант Карл Люцыус)
 66-ы Корпус (Генерал-лейтэнант Вальтэр фон Бергман)
 XV корпус (Генерал-лейтэнант Эміль Ілзэ)

 Камандуючыя 

 Генерал ад інфантэрыі (з 9.4.1918 генерал-палкоўнік) Фелікс фон Ботмер (4.2.1918—8.11.1918)
 Генерал ад інфантэрыі Карл фон Фасбендэр (8.11.1918—24.1.1919)

 Гл. таксама 
 Баявы расклад Германскай імперскай арміі ў 1918 годзе


Катэгорыя:Ваенная гісторыя Германіі
Катэгорыя:Арміі Германіі ў Першай сусветнай вайне